9.—Qui tajare mano ó dedo. Todo ome que feriere á otro sil
tajare dedo si fuere el pegueyno peche v ss. Si el otro x ss. Si el
polgar xxv ss. Et todo este pecho aya el plagado si no fuere con
quereylla, |

10.—Qui fiere en concejo. Et si feriere uno á otro en concejo
et non dixiere palavra mala é non fuere con quereylla non ha
pecho et si fuere con quereylla peche xxv ss.
11.—Qui dixiere gafo. Otrossi si alguno dixiere á otro pala-
vra mala asi cómo gafo ó fornigador ó cornudo é lo feriere sobre
tal palabra, no aya pecho qui tajare.
12.—Qui tajare arbol. Otrossi si alguno tajare arbol de su
vecino sin fruyto, asu dayno Lx ss. Et si fuere arbol que tiene
fruyto et lo tajare á rayz peche Lx ss. Et si una rama tajare de
v ss. al seynnor del arbol é non al. | |

13.—Qui passare sobre pan. Otrossi si alguno passare sober-
viament sobre mies ajena ó por linare ó por su pajar, peche y ss.
á su seynnor e non al seynnor del palacio.
14 —Qui mete á otro la cabeza so la agua. Yt si algun ome
metiere á otro la cabeza so la agoa peche al seymnor del palacio
v ss. et la quoarta parte al otro.
15.—De molino. Qui fuere al molino e quisiere al otro que
vino ante quel destajar et esparnere su farina ó su rebera ó lo
feriere, peche v rovos de trigo al palacio.
16.—Qui firiere con lanca. Et si firiere uno á otro con lanca
ó con fierro amolado, de x ss.; é sil passare de parte en parte de
xx ss. todos complidos et el quoarto al palacio, ési non fuere con
quereylla pagara al plagado.
